Schmieder er framfor alt kjent for sin fortegnelse over Johann Sebastian Bachs verk, Bach-Werke-Verzeichnis (BWV), som han arbeidet på mellom 1946 og 1950. Siden da har BWV vært den internasjonale standardkatalogen over Bachs verk. Schmieder arbeidet fra 1942 til han gikk av med pensjon i 1963 ved by- og universitetsbiblioteket ved Johann Wolfgang Goethe-Universität i Frankfurt am Main. Deretter bodde han i Freiburg im Breisgau til sin død.